Gare Weilerbaach

D'Gare vu Weilerbaach war eng Gare an der Weilerbaach, op der Eisebunnsstreck Ettelbréck-Waasserbëlleg (Sauerstreck), déi tëscht 1862 an 1964 bedriwwe gouf.

D'Gare an der Weilerbaach louch op enger Héicht vun 166 Meter, um PK 25, tëscht der Gare op der Bollenduerfer Bréck an där vun Iechternach.

Sengerzäit bestoung vun der Weilerbaach aus e Gleisuschloss iwwer d'Sauerbréck bis bei d'Weilerbaacher Schmelz. D'Bréck gouf 1944 am Krich zerstéiert an duerno net méi opgeriicht. 1967 gouf se duerch d'Alfred-Toepfer-Foussgängerbréck ersat.

D'Garegebai ass am Kader vum Ausbau vun der Nationalstrooss 10 ewechgerappt ginn.

 Literatur 
 Ed Federmeyer & Pierre Pasquali. Eisenbahnen in Luxemburg. Gernrode Luxembourg: W. Herdam Fotoverl. G.A.R, 2007. Print.

 Um Spaweck 

 D'Weilerbaacher Gare op rail.lu

Weilerbaach